### Resumé

Vejle Kommune vedtog i december 2020 Spildevandsplan 2020-2028.

Tillæg 12 til spildevandsplanen vedrører implementering af nye regler for forsyningens finansiering af klimatilpasning i spildevandsplanen.

Tillæg 12 har været i offentlig høring i 8 uger i perioden  4. juni 2024 til 30. juli 2024. Der er ikke indkommet høringssvar. Sagen fremlægges med henblik på endelig vedtagelse.

### Sagsfremstilling

Den 29. maj 2024 vedtog Byrådet, at sende tillæg 12 til kommunens spildevandsplan i offentlig høring.

I forbindelse med ændrede regler for finansiering af klimatilpasning er der behov for et tillæg til den gældende spildevandsplan. Se tillæg 12 til spildevandsplanen.

De nye regler beskriver, at kommunen har pligt til at implementere klimatilpasning i spildevandsplanen. Reglerne specificerer forsyningens muligheder og forpligtigelser til finansiering af skybrudssikring ved at øge serviceniveauet over det generelle serviceniveau for kloaksystemet. De nye regler vedrører regler for klimatilpasning som [adresse] skal finansiere ved en forhøjelse af indtægtsrammen.

Der er gennemført en screening af kommunen vedrørende skybrudssikring i henhold til de nye regler om spildevandsforsyningens finansiering af skybrudssikring, som danner baggrund for forvaltningens indstilling vedrørende implementering af reglerne i spildevandsplanen.

Tillæg 12 til spildevandsplanen beskriver valg af spor B, hvor [adresse] kan vælge at anvende et højere serviceniveau (ved brug af Serviceniveaubekendtgørelsens Spor B). Desuden kan der lave supplerende tiltag, der lokalt øger serviceniveauet (ved brug af Omkostningsbekendtgørelsens). Der er udarbejdet en samarbejdsaftale mellem [adresse] og Vejle Kommune som skal sikre det fortsatte arbejde vedrørende skybrudssikring i medfør af de nye regler.

Der er ikke indkommet høringssvar eller andre bemærkninger i høringsperioden. Der er ikke kommet bemærkninger vedrørende afgørelse om miljøvurdering.

### Økonomi

Sagen vedrører ikke konkrete projekter som har betydning for kommunen.

### Klima og resiliensvurdering

Tillæg 12 til spildevandsplanen indeholder ikke på nuværende tidspunkt konkrete projekter som belaster CO2 udledning ved anlæg m.v.

### Sagens videre forløb

sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler overfor økonomiudvalg og Byråd at tillæg 12 vedtages.

**at** [adresse] kan fastsætte et serviceniveau for klimatilpasning eller bibeholde det nuværende serviceniveau (Spor B) suppleret med en samarbejdsaftale mellem Vejle Kommune og [adresse],

**at** Vejle Spildevand A/S kan anvende omkostningsbekendtgørelsens 5%-regel til finansiering af klimatilpasningstiltag,

**at** [adresse] kan fastsætte et serviceniveau for klimatilpasning eller bibeholde det nuværende serviceniveau (Spor B) suppleret med en samarbejdsaftale mellem Vejle Kommune og [adresse], og

**at** [adresse] kan anvende omkostningsbekendtgørelsens 5%-regel til finansiering af klimatilpasningstiltag,

### Beslutning

Anbefalet.